《和田录事君义咏雪》
宋代·贺铸

千里龙沙失旧荒，四来云物助苍凉。
直疑见月应无影，未必因风始解狂。
枉费铅华□楚女，不禁汤饼试何郎。
回中自是人间世，怊怅龟台去路长。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。